Får stortingslønn mens han studerer fulltid

Høyre-politiker Erik Skutle studerer på NHH og driver boligutleieselskap - men han får også etterlønn fra Stortinget på 52.000 kroner i måneden.

RAUS ETTERLØNN: Høyre-politiker Erik Skutle får etterlønn fra Stortinget mens han studerer og driver utleie. Vis mer byoutline Foto: Roger Neumann VG

Publisert: Oppdatert: 13. desember 2018 08:53 , Publisert: 13. desember 2018 08:09

Erik Skutle er én av 14 stortingsrepresentanter som får etterlønn fra Stortinget utover den normale tidsperioden på tre måneder, viser en oversikt fra avisen Vårt Land.

Begrunnelsen for at Skutle fortsatt får etterlønn er at han ikke har funnet seg jobb. Lønnen beregnes som 66 prosent av den fulle stortingslønnen som er på 956.000 kroner i året, skriver Dagens Næringsliv.

I tillegg til å være fulltidsstudent på NHH driver han også GS Invest og Forvaltning – et selskap som nylig hentet investorpenger gjennom folkefinansiering og til skyhøy rente. Selskapet eier to leiligheter i Bergen, og leier to andre. De fire leilighetene leies ut på Airbnb.

Les også: (+) Politikernes sykmeldinger: Full lønn, ingen oversikt og ingen krav om oppfølging

Fra januar til oktober var inntektene på utleie til sammen i overkant av en halv million kroner, skriver DN.

– Det siste året etter at jeg gikk ut av Stortinget, har jeg vært fulltidsstudent. Min oppmerksomhet er rettet mot det, og jeg opplever at intensjonen med regelverket er at man skal kunne få etterlønn når man er student, sier Skutle i sitt svar til avisen.

Les også – Disse bankene gir blaffen i retningslinjer

Les også Høyre vil fjerne eiendomsskatten i Oslo

Les også Knipen Solberg advarer regjeringskollegene

Her kan du lese mer om Høyre (H)